มันนี่ทูเดย์
ซีไอเอ็มบีระดมเงินฝาก
11 มี.ค. 2558

ซีไอเอ็มบีระดมเงินฝาก
ธนาคารซีไอเอ็มบี ไทย เปิดรับเงินฝากประจำพิเศษ 17 เดือน ดอกเบี้ย 3.25% ต่อปี ฝากขั้นต่ำ 5 หมื่นบาท สูงสุดไม่เกิน 5 ล้านบาทต่อคน และฝากได้ 1 รายการ ลูกค้าต้องเปิดหรือมีบัญชีเงินฝากออมทรัพย์ สปีด เซฟวิ่งส์ พร้อมกับเปิดบัญชีเงินฝากประจำพิเศษ 4 เดือน โดยเงินฝากประจำพิเศษ 4 เดือน ตั้งแต่ 1 ล้านบาท รับสิทธิเปิดบัญชีเงินฝากประจำพิเศษ 17 เดือน สูงสุดไม่เกิน 2 ล้านบาท และกรณีเปิดบัญชีเงินฝากประจำพิเศษ 4 เดือน ตั้งแต่ 3 ล้านบาท รับสิทธิเปิดบัญชีเงินฝากประจำพิเศษ 17 เดือน สูงสุดไม่เกิน 5 ล้านบาท สำหรับบุคคลธรรมดา หรือคณะบุคคล วัด โดยสามารถเลือกรับดอกเบี้ยเป็นรายเดือน หรือเมื่อครบกำหนดฝาก เปิดบัญชีใหม่ได้ตั้งแต่วันนี้-31 มี.ค.